**Kristián Pospíšil** (s. 22. huhtikuuta 1996 Zvolen, Slovakia) on slovakialainen jääkiekkoilija ja olympiamitalisti, joka pelaa Tšekin Extraligan HC Kometa Brnossa. Hän on pelipaikaltaan vasen laitahyökkääjä, mutta Pospíšil osaa pelata myös keskellä.

Ura
---

### Seuraura

Pospíšil pelasi kaudella 2011–2012 kotikaupunkinsa seuran HKm Zvolenin B-nuorissa, josta hän siirtyi kaudeksi 2012–2013 Itävaltaan EC Salzburgin organisaatioon. Pospíšil pelasi kautensa pääosin RB Hockey Akademien B-nuorissa. Hän oli 24 syöttöpisteellään joukkueen paras syöttäjä. Kauden 2013–2014 Pospíšil pelasi pääosin RB Hockey Juniorsissa Venäjän nuorten sarja MHL:ää, mutta osan kaudestaan myös EC Salzburgin A-nuorissa monikansallisessa EBYSL-liigassa. Kauden 2014–2015 hän pelasi kokonaan MHL:ää RB Hockey Juniorsissa, jonka paras pistemies Pospíšil oli tehoilla 20+29=49. Hän voitti koko liigan jäähypörssin 161 minuutillaan. Pospíšil edusti Red Bullia kauden aikana myös Junior Club World Cupissa.

QMJHL-joukkue Blainville-Boisbriand Armada varasi Pospíšilin 46. pelaajana CHL:n varaustilaisuudessa 2015. Hän siirtyi joukkueeseen kaudeksi 2015–2016, jolloin Pospíšil voitti Armadan sisäisen piste- ja maalipörssin tehoilla 25+15=40. Kaudeksi 2016–2017 hän siirtyi varaamattomana pelaajana eli ns. *tender -sopimuksella* USHL-junioriliigan Sioux City Musketeersiin. Pospíšil oli tehoilla 15+25=40 joukkueen paras syöttäjä ja kolmanneksi paras pistemies. Pudotuspeleissä hän oli Musketeersin paras pistemies ja syöttäjä tehoilla 5+9=14.

Heinäkuussa 2017 Pospíšil teki vuoden mittaisen ja kaksisuuntaisen AHL-sopimuksen Toronto Marliesin kanssa. Samana syksynä NHL-varaamaton Pospíšil osallistui seuran emojoukkueen, NHL-joukkue Toronto Maple Leafsin harjoitusleirille. Hän pelasi kaudella 2017–2018 kaksi AHL-ottelua tehopistein 1+1=2, mutta suurin osa Pospíšilin kaudesta eteni kuitenkin ECHL-joukkue Orlando Solar Bearsin vahvuudessa. Hän teki siellä 51 runkosarjaottelussa tehot 13+13=26. Heinäkuussa 2018 Pospíšil teki Marliesin kanssa vuoden mittaisen jatkosopimuksen. Hän osallistui samana syksynä taas Maple Leafsin NHL-joukkueen harjoitusleirille. Lokakuussa Marlies lähetti Pospíšilin ECHL-joukkue Newfoundland Growlersin vahvuuteen, mutta hän ei lopulta pelannut polvivamman vuoksi otteluakaan kaudella 2018–2019.

Huhtikuussa 2019 Pospíšil siirtyi kesäkuun puoliväliin asti ulottuvalla try-out -sopimuksella SM-liigajoukkue Rauman Lukkoon. Juuri ennen koejaksonsa päättymistä hänen try-outiaan jatkettiin elokuun loppupuolelle saakka. Jo ennen elokuun puoliväliä Pospíšil sai Lukkoon lopulta 1+1-vuotisen sopimuksen. Hänen ensimmäinen kokonainen pääsarjakautensa 2019–2020 toi 54 runkosarjaottelussa tehot 15+19=34, joilla Pospíšil oli Lukon neljänneksi paras pistemies. Hän sijoittui myös 139 minuutillaan koko SM-liigan jäähypörssissä toiseksi edellään vain KooKoon Martin Berger. Maaliskuussa Lukko käytti Pospíšilin sopimuksessa olleen option ja teki vuoden mittaisen jatkosopimuksen hänen kanssaan.

Kaudella 2020–2021 Pospíšilin runkosarja jäi vain 39 ottelun mittaiseksi loukkaantumisen ja pelikiellon vuoksi. Lokakuun 2020 lopulla hän joutui loukkaantumisen vuoksi sivuun yli kahdeksi kuukaudeksi. Pospišíl palasi kaukaloihin tammikuussa 2021. 17. maaliskuuta 2021 hän taklasi Pelicansin Veeti Vainiota pään seudulle sillä seurauksella, että Vainio loukkaantui. Pospíšilille tuomittiin tilanteesta 5+20-minuutin ottelurangaistus ja hänet asetettiin neljän ottelun mittaiseen pelikieltoon. Pospíšil avasi maalitilinsä miesten sarjoissa kahdella osumalla kolmannessa puolivälieräottelussa 22. huhtikuuta 2021 Tampereen Ilvestä vastaan, jolloin hän oli ratkaisuroolissa, kun Lukko voitti ottelun lukemin 2–5 ja eteni välieriin. Pospíšilin toinen maali syntyi vastustajan tyhjään maaliin. Hän sai myös syöttöpisteen Pavol Skalickýn ylivoimalla tekemään voittomaaliin. Risto Siltanen valitsi Pospíšilin ottelun Alumnien tähtien kolmostähdeksi. Neljännessä finaaliottelussa 11. toukokuuta 2021 vieraissa Turun Palloseuraa vastaan hän sai syöttöpisteen Pavol Skalickýn tekemään Lukon 2–6-voittoon päättyneen ottelun voittomaaliin, joka lopulta ratkaisi joukkueelle Suomenmestaruuden otteluvoitoin 3–1. Pospíšil sai ottelussa myös syöttöpisteen Julius Mattilan tekemään maaliin. Toukokuussa 2021 hän teki Lukon kanssa vuoden mittaisen jatkosopimuksen.

Kaudella 2021–2022, lokakuun 2021 lopulla Pospíšil joutui sivuun törmättyään JYPin Joakim Kemellin kanssa. Myös Kemell loukkaantui tilanteessa. Pospíšil oli sivussa koko marraskuun ajan. Kahden paluuottelun jälkeen joulukuussa Lukon uutena päävalmentajana kauden aloittanut Marko Virtanen kuitenkin hyllytti hänet kurinpidollisista syistä, vaikka joukkueesta puuttui peräti kymmenen vakiokokoonpanon pelaajaa koronavirustartuntojen - ja altistumisten sekä muiden terveydellisten syiden vuoksi. Virtanen perusteli ratkaisuaan näin: 

> »Pospisil ei ole sellaisessa moodissa, että olisi nyt pelannut. Pelikunnossa hän on. Viime peleissä hänen tekemisensä ei ole ollut meidän arvojemme mukaista.» 
> 
> 

Pari päivää myöhemmin Lukko lopulta purki Pospíšilin sopimuksen. Seuran urheilutoimenjohtaja Kalle Sahlstedtin mukaan osapuolet eivät löytäneet kauden aikana enää yhteistä säveltä ja sopimuksen purku oli pitkän harkinnan tulos. Samalla Pospíšilin vahvistettiin siirtyvän loppukauden kattavalla sopimuksella Sveitsin National Leaguen HC Davosiin. Siirron taustalla oli myös seuran tarve paikata Mathias Bromén pitkäaikaista loukkaantumista.

Pospíšil palasi kaudeksi 2022–2023 SM-liigaan ja hän siirtyi vuoden mittaisella sopimuksella Saimaan Palloon. Joukkuetta valmensi Pospíšilille Lukosta tuttu Pekka Virta. Hänet nimettiin SaiPan varakapteeniksi. Tammikuussa 2013 Pospíšilin sopimus purettiin yhteisymmärryksessä, kun SaiPan toimitusjohtaja Jussi Markkasen mukaan seuran ja pelaajan yhteiset odotukset ja tavoitteet eivät täyttyneet. Jo samana päivänä hänen uutisoitiin siirtyvän kevääseen 2024 asti kestävällä sopimuksella Tšekin Extraligan HC Kometa Brnoon.

### Maajoukkueura

Pospíšil edusti Slovakiaa Pekingin olympiakisoissa 2022, jolloin hän voitti pronssia. Pospíšil pelasi myös MM-kilpailuissa vuosina 2021 ja 2022. Hän pelasi myös Pekingin olympiakisojen 2022 karsinnoissa. Yhteensä Pospíšil on pelannut 28 A-maaottelua tehopistein 6+2=8. Hän teki A-maajoukkuedebyyttinsä Kaufland Cupissa 6. helmikuuta 2020 Popradissa Valko-Venäjää vastaan. Pospíšil merkittiin Slovakian kolmosketjun vasempaan laitaan Andrej Kollárin ja Branislav Rapáčin viereen. Hän avasi maalitilinsä A-maajoukkueessa kahdella osumalla vuoden 2021 MM-kilpailujen avausottelussa 21. toukokuuta 2021 Latvian Riiassa Valko-Venäjää vastaan. Pospíšilin toinen maali syntyi ylivoimalla ja se jäi Slovakian 2–5-voittoon päättyneen ottelun voittomaaliksi. Hänet valittiin joukkueensa ottelun parhaaksi pelaajaksi.

Pospíšil pelasi myös alle 20-vuotiaiden MM-kilpailuissa vuonna 2016 sekä alle 18-vuotiaiden MM-kilpailuissa vuonna 2014, jolloin hän jakoi Slovakian sisäisen tehotilaston voiton Jakub Meliškon ja Erik Černákin kanssa lukemalla +2.

Muuta
-----

Pospíšilin isoveli Michal ja pikkuveli Martin ovat pelanneet myös jääkiekkoa. Heistä Martin pelaa hyökkääjänä NHL-seura Calgary Flamesin organisaatiossa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2013–2014 | EC Salzburg | EBYSL | 10 | 6 | 7 | 13 | 80 | – | – | – | – | – |  |  |  |  |  |  | U18 | 5 | 1 | 1 | 2 | 10 |
|  | RB Hockey Juniors | MHL | 32 | 4 | 9 | 13 | 52 | – | – | – | – | – |
| 2014–2015 | RB Hockey Juniors | MHL | 49 | 20 | 29 | 49 | 161 | – | – | – | – | – |
| 2015–2016 | Blainville-Boisbriand Armada | QMJHL | 52 | 25 | 15 | 40 | 74 | 10 | 1 | 2 | 3 | 19 |  |  |  |  |  |  | JMM | 5 | 0 | 0 | 0 | 6 |
| 2016–2017 | Sioux City Musketeers | USHL | 48 | 15 | 25 | 40 | 111 | 13 | 5 | 9 | 14 | 14 |
| 2017–2018 | Toronto Marlies | AHL | 2 | 1 | 1 | 2 | 2 | – | – | – | – | – |
|  | Orlando Solar Bears | ECHL | 51 | 13 | 13 | 26 | 75 | – | – | – | – | – |
| 2018–2019 | Newfoundland Growlers Loukkaantunut | ECHL |  |  |  |  |  |  |  |  |  |  |
| 2019–2020 | Lukko | SM-liiga | 54 | 15 | 19 | 34 | 139 | – | – | – | – | – |
| 2020–2021 | Lukko | SM-liiga | 39 | 8 | 16 | 24 | 58 | 9 | 3 | 3 | 6 | 50 | Kanada-malja |  |  |  |  |  | MM | 7 | 3 | 0 | 3 | 33 |
| 2021–2022 | Lukko | SM-liiga | 18 | 5 | 5 | 10 | 18 | – | – | – | – | – |  |  |  |  |  |  | OQ | 3 | 0 | 1 | 1 | 6 |
|  | HC Davos | NL | 8 | 1 | 0 | 1 | 6 | 4 | 2 | 2 | 4 | 6 |  |  |  |  |  |  | OK | 7 | 0 | 1 | 1 | 2 |
|  |  |  |  |  |  |  |  |  |  |  |  |  |  |  |  |  |  |  | MM | 5 | 1 | 0 | 1 | 6 |
| 2022–2023 | SaiPa | SM-liiga | 24 | 6 | 5 | 11 | 39 | – | – | – | – | – |
|  | HC Kometa Brno | ČEL |  |  |  |  |  |  |  |  |  |  |
| 4 kautta | yhteensä | SM-liiga | 135 | 34 | 45 | 79 | 254 | 9 | 3 | 3 | 6 | 50 |
| 1 kausi | yhteensä | NL | 8 | 1 | 0 | 1 | 6 | 4 | 2 | 2 | 4 | 6 |
| 1 kausi | yhteensä | AHL | 2 | 1 | 1 | 2 | 2 | – | – | – | – | – |
| 1 kausi | yhteensä | ECHL | 51 | 13 | 13 | 26 | 75 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Kristián Pospíšil**.
* Kristián Pospíšil The Internet Hockey Databasessa (englanniksi)
* Kristián Pospíšil Eurohockey-sivustolla (englanniksi)
* Kristián Pospíšil *Elite Prospects*. Everysport Media Group AB.  (englanniksi)

### Viitteet

1. 1 2  Kristian Pospisil jatkaa sinikeltaisissa – "Olen äärimmäisen kiitollinen" *raumanlukko.fi*.  20.5.2021. Rauman Lukko Oy. Viitattu 1.7.2021.
2. 1 2 3 4 5  Kristián Pospíšil *Elite Prospects*. Everysport Media Group AB.  (englanniksi)
3. 1 2  Pospisil vakuutti: "Tästä voi tulla tosi hyvä tarina vielä" *raumanlukko.fi*.  10.8.2019. Rauman Lukko Oy. Viitattu 11.8.2019.
4. ↑  Elite Prospects - RB Hockey Akademie *eliteprospects.com*. Everysport Media Group AB. Viitattu 5.5.2019. (englanniksi)
5. ↑  Elite Prospects - RB Hockey Juniors *eliteprospects.com*. Everysport Media Group AB. Viitattu 5.5.2019. (englanniksi)
6. ↑  Elite Prospects - Blainville-Boisbriand Armada *eliteprospects.com*. Everysport Media Group AB. Viitattu 5.5.2019. (englanniksi)
7. ↑  Elite Prospects - Sioux City Musketeers *eliteprospects.com*. Everysport Media Group AB. Viitattu 5.5.2019. (englanniksi)
8. ↑  Toronto Marlies Twitterissä *twitter.com*.  21.7.2017. Toronto Marlies. Viitattu 5.5.2019. (englanniksi)
9. ↑  Brownscombe, Alex: Toronto Maple Leafs 2017 Training Camp Roster Tracker – September 14 *mapleleafshotstove.com*.  14.9.2017. Maple Leafs Hot Stove. Viitattu 5.5.2019. (englanniksi)
10. ↑  Kristián Pospíšil The Internet Hockey Databasessa (englanniksi)
11. ↑  Marlies Sign Molino, Pospisil and Gudbranson *marlies.ca*.  5.7.2018. Toronto Marlies.  Arkistoitu 11.8.2018. Viitattu 5.5.2019. (englanniksi)
12. ↑  Toronto Maple Leafs 2018 Training Camp Roster (pdf) *nhl.bamcontent.com*. National Hockey League. Viitattu 5.5.2019. (englanniksi)
13. 1 2  Kristian Pospisil ja Joel Janatuinen Lukon testiin *raumanlukko.fi*.  26.4.2019. Rauman Lukko Oy. Viitattu 5.5.2019.
14. ↑  Pospisilin try-out sopimusta jatketaan, Janatuisen matka Raumalla päättyy *raumanlukko.fi*.  13.6.2019. Rauman Lukko Oy. Viitattu 13.6.2019.
15. ↑  Elite Prospects - Lukko *eliteprospects.com*. Everysport Media Group AB. Viitattu 22.3.2020. (englanniksi)
16. ↑  Elite Prospects - Liiga Stats 2019-2020 *eliteprospects.com*. Everysport Media Group AB. Viitattu 22.3.2020. (englanniksi)
17. ↑  Seppä, Lassi: Toni Koivisto ja Kristian Pospisil jatkavat Lukossa − "Omalla tavallaan poikkeuksellinen pelaaja" *Jatkoaika.com*.  27.3.2020. Jatkoaika r.y. Viitattu 27.3.2020.
18. ↑  Lukon Pospíšil sivussa koko marraskuun *Jatkoaika.com*.  9.11.2020. Jatkoaika r.y. Viitattu 1.7.2021.
19. ↑  Seppänen, Antti: Lukon Kristian Pospisilille neljän ottelun pelikielto *liiga.fi*.  19.3.2021. Jääkiekon SM-liiga Oy. Viitattu 1.7.2021.
20. ↑  Otteluseuranta *liiga.fi*.  22.4.2021. Jääkiekon SM-liiga Oy. Viitattu 30.6.2021.
21. ↑  Otteluseuranta *liiga.fi*.  11.5.2021. Jääkiekon SM-liiga Oy. Viitattu 30.6.2021.
22. ↑  Lukko haki värikkäiden vaiheiden jälkeen vierasvoiton JYPistä *ls24.fi*.  30.10.2021. Marva Media Oy. Viitattu 1.7.2021.
23. ↑  Jalonen, Pekka: Lukko teki kovan ratkaisun: "Ei arvojemme mukaista" *iltalehti.fi*.  4.12.2021. Alma Media Suomi Oy. Viitattu 1.7.2021.
24. ↑  Nieminen, Janne: Pospišilin ja Lukon tiet eroavat – uusi seura Sveitsistä *Jatkoaika.com*.  6.12.2021. Jatkoaika r.y. Viitattu 6.12.2021.
25. ↑  Kristian Pospisil bis Ende Saison zum HCD *hcd.ch*.  6.12.2021. Hockey Club Davos AG. Viitattu 6.12.2021. (saksaksi)
26. ↑  Mesikämmen, Jani: SaiPa hankki ketjullisen ulkomaan ihmeitä − Kristián Pospišil palaa Pekka Virran luottomieheksi *Jatkoaika.com*.  6.6.2022. Jatkoaika r.y. Viitattu 6.6.2022.
27. ↑  Seppä, Lassi: Kristián Pospíšilin ja SaiPan tiet eroavat − uusi seura löytyi Tšekistä *Jatkoaika.com*.  2.1.2023. Jatkoaika r.y. Viitattu 2.1.2023.
28. ↑  Slovensko otočilo zápas s Bieloruskom, naši začali domáci Kaufland cup víťazstvom *sportinak.sk*.  6.2.2020. Webinak, s.r.o. Viitattu 5.5.2019. (slovakiksi)
29. ↑  GAME SUMMARY (pdf) *stats.iihf.com*.  21.5.2021. IIHF. Viitattu 1.7.2021. (englanniksi)
30. ↑  BEST PLAYER OF THE GAME SELECTED BY THE TEAM (pdf) *iihf.com*.  6.6.2021. IIHF. Viitattu 1.7.2021. (englanniksi)
31. ↑  Elite Prospects - Slovakia U18 *eliteprospects.com*. Everysport Media Group AB. Viitattu 5.5.2019. (englanniksi)
32. ↑  Michal Pospisil *Elite Prospects*. Everysport Media Group AB.  (englanniksi)
33. ↑  Martin Pospisil *Elite Prospects*. Everysport Media Group AB.  (englanniksi)